
ΠΡΟΕΔΡΙΚΟ ΔΙΑΤΑΓΜΑ ΥΠ· ΑΡΙΘ. 370 (1) 

Διαίρεση της χώρας σε Υγειονομικές Περιφέρειες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 2071/92 «εκσυγχρονι¬ 
σμός και οργάνωση Συστήματος Υγείας» (ΦΕΚ 123/Α’/92). 

2. Το άρθρο 29Α του Ν. 1558/85, που προστέθηκε με το άρ¬ 
θρο 27 του Ν. 2081/92. 

3. Την 482/1992 γνωμοδότηση του Συμβουλίου της Επι¬ 
κράτειας, με πρόταση των Υπουργών Προεδρίας της Κυβέρνη¬ 
σης, Εσωτερικών και Υγείας,.Πρόνοιας και Κοινωνικών Ασφαλί¬ 
σεων, αποφασίζουμε: 

Άρθρο 1 

Η χώρα διαιρείται σε δεκατρείς (13) Υγειονομικές Περιφέρειες 
για τον καλύτερο σχεδίασμά, προγραμματισμό και συντονισμό 
των υπηρεσιών υγείας της Περιφέρειας, με σκοπό την αναβάθ¬ 
μιση της υγείας του λαού. 

Η έδρα και τα όρια κάθε Υγειονομικής Περιφέρειας ορίζονται 
ως ακολούθως: 

1. Ανατολικής Μακεδονίας και Θράκης, με έδρα την Κομο¬ 
τηνή, Νομοί πέντε (5): 

Έβρου, Ροδόπης, Ξάνθης, Δράμας, Καβάλας. 

2. Κεντρικής Μακεδονίας, ,με έδρα τη Θεσσαλονίκη, Νομοί 
επτά (71: 


Σερρών, Θεσσαλονίκης, Χαλκιδικής, Κιλκίς, Πέλλας, Ημα¬ 
θίας, Πιερίας. 

3. Δυτικής Μακεδονίας, με έδρα την Κοζάνη, Νομοί τέσσερις 
(4): 

Φλώρινας, Κοζάνης, Καστοριάς, Γρεβενών. 

4. Ηπείρου με έδρα τα Ιωάννινα, Νομοί τέσσερις (4): 
Ιωαννίνων, Άρτας, Θεσπρωτίας, Πρέβεζας. 

5. Θεσσαλίας, με έδρα τη Λάρισα, Νομοί τέσσερις (4): 
Λάρισας, Μαγνησίας, Τρικάλων, Καρδίτσας. 

6. Ιονίων Νήσων, με έδρα τήν Κέρκυρα, Νομοί τέσσερις (4): 
Κέρκυρας, Λευκάδας, Κεφαλληνίας, Ζακύνθου. 

7. Δυτικής Ελλάδας, με έδρα την Πάτρα, Νομοί τρεις (3): 
Αιτωλοακαρνανίας, Αχαΐας, Ηλείας. 

8. Στερεάς Ελλάδας, με έδρα τη Λαμία, Νομοί πέντε (5): 
Φθιώτιδας, Ευρυτανίας, Φωκίδας, Βοιωτίας, Εύβοιας. 

9. Αττικής, με έδρα την Αθήνα, Νομός ένας (1): 

Αττικής. 

10. Πελοποννήσου, με έδρα την Τρίπολη, Νομοί πέντε (5): 
Κορινθίας, Αργολίδας, Αρκαδίας, Μεσσηνίας, Λακωνίας. 

11. Βορείου Αιγαίου, με έδρα τη Μυτιλήνη, Νομοί τρεις (3): 
Λέσβου, Χίου, Σάμου. 

12. Νοτίου Αιγαίου, με έδρα την Ερμούπολη, Νομοί δύο (2): 
Κυκλάδων, Δωδεκανήσου. 

13. Κρήτης, με έδρα το Ηράκλειο, Νομοί τέσσερις (4): 
Χανιών, Ρεθύμνης, Ηρακλείου, Λασιθίου. 

Άρθρο 2 

Από τις διατάξεις του παρόντος Π. Δ/τος δεν προκαλείται δα¬ 
πάνη σε βάρος του Κρατικού Προϋπολογισμού. 

Άρθρο 3 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 24 Νοεμβρίου 1992 

( 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

ΣΩΤ. ΚΟΥΒΕΛΑΣ ΝΙΚ. ΚΛΕΙΤΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΓΕΩΡΓ. ΣΟΥΡΛΑΣ 
-+- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 371 (2) 

Όριο ηλικίας αστυνομικού προσωπικού του Υπουργείου Δημό¬ 
σιας Τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11 παρ. 1, εδάφ. στ' του Ν. 1481/1984 «Ορ¬ 
γανισμός Υπουργείου Δημόσιας Τάξης» (ΦΕΚ 152/Α'), όπως 
αντικαταστάθηκε με το άρθρο 1 παρ. 1 του Ν. 1590/1986 
(ΦΕΚ 49/Α ). 

β) Του Π.Δ. 137/1986 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (ΦΕΚ 
151/Α’). 

γ) Του άρθρου 29Α του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α"), το οποίο προστέθηκε με το 
άρθρο 27 του Ν. 2081/1992 (ΦΕΚ 154/Α’). . 

2. Το γεγονός ότι από τις διατάξεις του παρόντος διατάγματος 
δεν προκαλείται δαπάνη σε βάρος του κρατικού προϋπολογισμού 
(ως και η από 16.11.1992 σχετική βεβαίωση της Διευθύνσεως 
Οικονομικών του Υπουργείου Δημόσιας Τάξης). 

3. Την αριθ. 541/1992 γνωμοδότηση του Συμβουλίου της 
Επικράτειας, ύστερα από πρόταση του Υπουργού Δημόσιας Τά¬ 
ξης, αποφασίζουμε: 

Άρθρο μόνο. 

Όσοι από τους υπηρετούντες Ανθυπαστυνόμους, Αρχιφύλακες 
και Αστυφύλακες εντάχθηκαν στην Ελληνική Αστυνομία και με 
τη δήλωση ένταξής τους δεν ζήτησαν την υπαγωγή τους στο προ- 
βλεπόμενο από την παρ. 1 του άρθρου 25 του Ν. 1481/1984 
(ΦΕΚ 152/Α’) όριο ηλικίας δύνανται, εφόσον το επιθυμούν, να 
ζητήσουν εγγράφως την υπαγωγή τους στο ανωτέρω όριο ηλι¬ 
κίας, εντός ανατρεπτικής προθεσμίας 20 ημερών από τη δημο¬ 
σίευση του παρόντος. 

Στον Υπουργό Δημόσιας Τάξης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 30 Νοεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 372 (3) 

Τρόπος διενέργειας εκλογών για την ανάδειξη των μελών των 
Διοικητικών Συμβουλίων των Επιμελητηρίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 3 παρ. 6 του Ν. 2081/1992 «ρύθμιση του θε¬ 
σμού των Επιμελητηρίων, τροποποίηση των διατάξεων του Ν. 
1712/87 για τον εκσυγχρονισμό των Επαγγελματικών Οργα¬ 
νώσεων των εμπόρων, βιοτεχνών και λοιπών Επαγγελματιών 
και άλλες διατάξεις» (ΦΕΚ 154/Α’). 

2. Την απόφαση αρ. Υ.1854/26.8.1992 «ανάθεση αρμοδιο¬ 
τήτων στον Υφυπουργό Εμπορίου Βασ. Μαντζώρη» (ΦΕΚ 545/ 
Β/3.9.92). 

3. Το άρθρο 29Α του Ν. 1558/85, που προστέθηκε με το άρ¬ 
θρο 27 του Ν. 2081/92 και το γεγονός ότι από τις διατάξεις του 
παρόντος Π.Δ/τος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την 510/92 γνωμοδότηση του Συμβουλίου της Επικρά¬ 
τειας με πρόταση του Υφυπουργού Εμπορίου, αποφασίζουμε: 

Άρθρο 1 

1. Οι εκλογές για την ανάδειξη των μελών του Διοικητικού 
Συμβουλίου των Επιμελητηρίων, που προβλέπονται από τις δια¬ 
τάξεις του άρθρου 3 παρ. 4 και 6 του Ν. 2081/92, διενεργούνται 
στην έδρα κάθε Επιμελητηρίου μετά από πρόσκληση της εκλογι¬ 
κής επιτροπής, που συνιστάται με το παρόν διάταγμα, δημοσιευό¬ 
μενη προ πενήντα (50) τουλάχιστον ημερών σε δύο (2) ημερήσιες 
εφημερίδες, που εκδίδονται στην έδρα του Επιμελητηρίου και επί 
δύο (2) συνεχείς ημέρες. Στην περίπτωση που δεν εκδίδεται ημε¬ 
ρήσια εφημερίδα στην έδρα του Επιμελητηρίου η πρόσκληση δη¬ 
μοσιεύεται μία (1) φορά σέ τυχόν εκδιδόμενη εβδομαδιαία ή δε¬ 
καπενθήμερη. Σχετική ανακοίνωση αναρτάται σε εμφανές σημείο 
του Επιμελητηρίου, καθώς και σε δύο άλλα, κατά την κρίση της 
εκλογικής επιτροπής, δημόσια καταστήματα. 

Επίσης, η πρόσκληση δημοσιεύεται και σε τυχόν εκδιδόμενο 
από το Επιμελητήριο δελτίο. 

Οι σχετικές με τις εκλογές ανακοινώσεις και προσκλήσεις της 
εκλογικής επιτροπής, δύναται κατά την κρίση της επιτροπής να 
γίνονται και από τα ηλεκτρονικά μέσα μαζικής ενημέρωσης στα 
δελτία ειδήσεών τους. 

2. Στην πρόσκληση αναγράφεται η ημέρα και η ώρα έναρξης 
και λήξης της εκλογής, ο αριθμός των αντιπροσώπων από κάθε 
Τμήμα του Επιμελητηρίου που θα εκλεγούν, και η κλήση αυτών 
που επιθυμούν να υποβάλλουν υποψηφιότητα σύμφωνα με τη διά¬ 
ταξη του άρθρου 3 παράγρ. 6 του Ν. 2081/92. 

3. Οι εκλογές διεξάγονται εντός μιας (1) ημέρας ή δύο (2) το 
πολύ διαδοχικών ημερών σε περίπτωση προσελεύσεως μεγάλου 
αριθμού εκλογέων κατά την κρίση της εκλογικής επιτροπής. 

Άρθρο 2 

Εκλογική Επιτροπή 

1. Η εκλογική επιτροπή συγκροτείται έξι (6) τουλάχιστον μή¬ 
νες προ της λήξης της θητείας του Διοικητικού Συμβουλίου (Δ.Σ.) 
του Επιμελητηρίου με απόφαση του Υπουργού Εμπορίου για τα 
Επιμελητήρια Αθηνών και Πειραιά και του οικείου Νομάρχη για 
τα λοιπά Επιμελητήρια και αποτελείται από: α) έναν Πρωτόδικη 
της έδρας του Επιμελητηρίου με τον αναπληρωτή του, ως Πρόε¬ 
δρο, β) δύο υπαλλήλους του Υπουργείου Εμπορίου με τους ανα¬ 
πληρωτές τους ως μέλη, που ορίζονται από την ίδια αρχή, και γ) 
δύο εκπροσώπους του Επιμελητηρίου εκ των οποίων ο ένας μέλος 
και ο άλλος υπάλληλος του Επιμελητηρίου που ορίζονται με τους 
αναπληρωτές τους από το Δ.Σ. και την Δ.Ε. του Επιμελητηρίου, 
αντίστοιχα. Το οριζόμενο στην εκλογική επιτροπή μέλος του Επι- 

μελητηρίου δεν επιτρέπεται να είναι υποψήφιος κατά τις εκλογές 
για την ανάδειξη εκπροσώπων του Δ.Σ. 

Χρέη γραμματέα εκτελεί υπάλληλος του Επιμελητηρίου, που 
ορίζεται με τον αναπληρωτή του από τη Δ.Ε. 

2. Η εκλογική επιτροπή, εντός πέντε ημερών από τη συγκρό¬ 
τησή της, συνέρχεται στην πρώτη συνεδρίασή της με θέμα «Ορι¬ 
σμός ημερομηνίας διεξαγωγής εκλογών. Η ημερομηνία αυτή δη¬ 
μοσιεύεται κατά τα οριζόμενα στην παρ. 1 του άρθρου 1 του πα¬ 
ρόντος. 

3. Η εκλογική επιτροπή επικουρείται στο έργο της από βοηθη¬ 
τικό προσωπικό, ο αριθμός του οποίου προτείνεται απ’ την εκλο¬ 
γική επιτροπή. 

Το προσωπικό αυτό αποτελείται από υπαλλήλους του Υπουρ¬ 
γείου Εμπορίου, που ορίζονται με απόφαση της αρμόδιας Δ/νσης 
για τα Επιμελητήρια και από υπαλλήλους του Επιμελητηρίου 
που ορίζονται με απόφαση της Διοικητικής τους Επιτροπής. . 

Άρθρο 3 

Σύνταξη εκλογικών καταλόγων 

1. Με βάση το εμπορικό μητρώο της περιφέρειας του Επιμελη¬ 
τηρίου που προβλέπεται από τις διατάξεις του άρθρου 2 του Ν. 
2081/92, η εκλογική επιτροπή προβαίνει στη σύνταξη των 
εκλογικών καταλόγων του Επιμελητηρίου, οι οποίοι αποτελού¬ 
νται από ειδικούς καταλόγους των ισαρίθμων Τμημάτων του. 

Μέχρι την εφαρμογή των παραπάνω διατάξεων για την τή¬ 
ρηση του εμπορικού Μητρώου στα Επιμελητήρια, η σύνταξη των 
εκλογικών καταλόγων πραγματοποιείται με βάση το πρωτό¬ 
κολλο επωνυμιών, που τηρείται σ’ αυτά. 

2. Κάθε εκλογικός κατάλογος συντάσσεται με αλφαβητική 
σειρά και περιλαμβάνει αύξοντα αριθμό εγγεγραμμένων, αριθμό 
Μητρώου, ονοματεπώνυμο, όνομα πατρός, την επωνυμία και τη 
διεύθυνση της επιχειρήσεως του εκλογέα ή, προκειμένου περί συ¬ 
νεταιρισμού ή εταιρείας, την έδρα τους. 

3. Στους εκλογικούς καταλόγους εγγράφονται εκείνα τα μέλη 
που έχουν εξοφλήσει ή διακανονίσει τις οικονομικές τους υποχρε¬ 
ώσεις προς τα Επιμελητήρια ή έχουν διακανονίσει αυτές, σύμ¬ 
φωνα με τα στην παρ. 2 του άρθρου 4 του Ν. 2081/1992 οριζό¬ 
μενα και έχουν συμπληρώσει ένα χρόνο από την εγγραφή τους 
στο Επιμελητήριο. 

Η εξόφληση ή ο διακανονισμός οφειλομένων συνδρομών πα- 
ρελθουσών χρήσεων πρέπει να γίνει το αργότερο τέσσερις (4) μή¬ 
νες πριν από τις εκλογές. 

4. Μετά τη δημοσίευση της ημερομηνίας διεξαγωγής των 

εκλογών τα νομικά πρόσωπα που προβλέπονται από τις διατάξεις 
της παρ. 6 του άρθρου 3 του Ν. 2081/92 οφείλουν να ορίσουν 
τους εκπροσώπους τους για την άσκηση του εκλογικού τους δι¬ 
καιώματος στις εκλογές τέσσερις (4) μήνες πριν από την ημερο¬ 
μηνία διεξαγωγής των εκλογών. Η εκλογική επιτροπή έχει δι¬ 
καίωμα να παρατείνει την προθεσμία αυτή μέχρι σαράντα (40) 
ημέρες πριν από την ημερομηνία των εκλογών για τις περιπτώ¬ 
σεις των αλλαγών που έγιναν από τη λήξη της προαναφερομένης 
προθεσμίας των τεσσάρων (4) μηνών, στους εκπροσώπους των 
εταιριών ή στα μέλη τους. * · 

Άρθρο 4 

Έκθεση εκλογικών καταλόγων - Υποβολή 
και εκδίκαση ενστάσεων. 

1. Οι συνταχθέντες σύμφωνα με το προηγούμενο άρθρο προ¬ 
σωρινοί εκλογικοί κατάλογοι δύο μήνες πριν από τις εκλογές, κυ¬ 
ρώνονται από την εκλογική επιτροπή και εκτίθενται επί πέντε (5) 
συνεχείς εργάσιμες ημέρες στο κατάστημα του Επιμελητηρίου 
και δημοσιεύεται σχετική περί τούτου ανακοίνωση της εκλογικής 
επιτροπής προ τριών (3) τουλάχιστον ημερών από της εκθέσεως 
σε μια ημερήσια εφημερίδα που εκδίδεται στην έδρα του Επιμελη¬ 


τηρίου. Στην περίπτωση που στην έδρα του^Επιμελητηρίου δεν 
εκδίδεται ημερήσια εφημερίδα, εφαρμόζονται αναλόγως τα στο 
άρθρο 1 του παρόντος διατάγματος, οριζόμενα. 

2. Εντός πέντε (5) ημερών από τη λήξη της προθεσμίας της 
εκθέσεως οι έχοντες αντιρρήσεις κατά των καταλόγων δύνανται 
να υποβάλλουν ενστάσεις στην εκλογική επιτροπή που κοινο¬ 
ποιούνται με δικαστικό επιμελητή. 

3. Μνεία της υπάρξεως δικαιώματος υποβολής ενστάσεων γί¬ 
νεται στην κατά τα ανωτέρω ανακοίνωση της εκλογικής επιτρο¬ 
πής. 

4. Η εκδίκαση των ενστάσεων από την εκλογική επιτροπή, γί¬ 
νεται εντός πέντε (5) ημερών σε δημόσια συνεδρίαση. 

5. Μετά την εκδίκαση των ενστάσεων συντάσσονται και κυρώ¬ 
νονται από την εκλογική επιτροπή οι οριστικοί κατάλογοι. 

Άρθρο 5 

Άσκηση εκλογικού δικαιώματος. 

1. Το εκλογικό δικαίωμα ασκείται αυτοπροσώπως και με μυ¬ 
στική διά ψηφοδελτίων ψηφοφορία, άπαγορευομένης της ασκή- 
σεως του δι’ αντιπροσώπου με εξαίρεση τις περιπτώσεις των 
Α.Ε., Ε.Π.Ε., Ο.Ε., Ε.Ε., υποκαταστημάτων γενικά και Συνε- ; 
ταιρισμών των οποίων το εκλογικό δικαίωμα ασκείται σύμφωνα 
προς τα οριζόμενα στο άρθρο 3 παρ. 6 του Ν. 2081/92. 

2. Κανένας δεν δύναται να έχει περισσότερες από μία ψήφους 
οσεσδήποτε ιδιότητες και αν έχει. Σε περίπτωση ασκήσεως περισ- | 
σοτέρων επαγγελμάτων από το ίδιο πρόσωπο, ή την ίδια επιχεί- ι 
ρηση το εκλογικό δικαίωμα, ασκείται στην κατηγορία της κατά 
δήλωση επιλογής του. 

Άρθρο 6 

Τύπος ψηφοδελτίου. 

1. Με μέριμνα και δαπάνες του Επιμελητηρίου συντάσσεται 
ενιαίο κατά συνδυασμό ψηφοδέλτιο για όλα τα'Τμήματα του Επι¬ 
μελητηρίου, που περιλαμβάνει με αλφαβητική σειρά το ονοματε¬ 
πώνυμο, όνομα πατρός και επάγγελμα κάθε υποψηφίου. 

Τις διαστάσεις, τον τύπο ως και τον αριθμό των ψηφοδελτίών 
καθορίζει η εκλογική επιτροπή. 

2. Όσοι διεκδικούν το αξίωμα του Συμβούλου κατέρχονται 
στις εκλογές κατά συνδυασμό. Ως συνδυασμός για την εφαρμογή ι 
του παρόντος θεωρείται το ψηφοδέλτιο που περιλαμβάνει υποψή¬ 
φιους που υπερβαίνουν το ήμισυ του αριθμού των εδρών του τμή¬ 
ματος του Επιμελητηρίου. 

Άρθρο 7 

Υποβολή αιτήσεων. - Ανακήρυξη υποψηφίων 
- Δικαίωμα ενστάσεων. 

1. Όσοι επιθυμούν να διεκδικήσουν το αξίωμα του Συμβού¬ 
λου, καταθέτουν στο πρωτόκολλο της εκλογικής επιτροπής το 
αργότερο είκοσι (20) ημέρες πριν από την εκλογή, αίτηση υποψη¬ 
φιότητας στην εκλογική επιτροπή. Στην αίτηση επισυνάπτεται: α) ι 
γραμμάτιο εισπράξεως του ταμείου του Επιμελητηρίου περί κα- 
ταθέσεως σ’ αυτό ποσού πέντε χιλιάδων (5.000), β) υπεύθυνη 
δήλωση του Ν. 1599/86 «Περί του ότι δεν υφίσταται κώλυμα 
από τα προβλεπομενα στο άρθρο 3 παρ. 6 του Ν. 2081/92. 

Υποψηφιότητες που για οποιοδήποτε λόγο κατατίθενται μετά 
την ανωτέρω προθεσμία είναι απαράδεκτες. 

Η αίτηση περιλαμβάνει τα εξής στοιχεία: Ονοματεπώνυμο, 
όνομα πατρός, επάγγελμα, την επιχείρηση από την οποία ο υπο- ; 
ψήφιος αντλεί το δικαίωμα να είναι εκλογέας και εκλόγιμος, ως I 
και το συνδυασμό στον οποίο μετέχει ο υποψήφιος. ' 

Οι δηλώσεις υποψηφιότητας μπορεί να υποβάλλονται κατά ! 
συνδυασμούς οπότε περιλαμβάνουν όλα τα στοιχεία της προηγου-·. 
μένης παραγράφου και επί πλέον τον αριθμό του εκπροσώπου με 

αίτηση του οποίου υποβάλλονται οι υποψηφιότητες των υπολοί¬ 
πων. 

Η αίτηση περιλαμβάνει τον τίτλο του συνδυασμού ο οποίος 
μπορεί να είναι όνομα ή σύντομη φράση που να μην αντιβαίνει 
στον Νόμο ή τα χρηστά ήθη. 

Δεν ανακηρύσσετοίι υποψήφιος όποιος περιλαμβάνεται σε πε¬ 
ρισσότερα από ένα ψηφοδέλτια συνδυασμών υποψηφίων. 

2. Την μεθεμομένη της λήξης της προθεσμίας υποβολής υπο¬ 
ψηφιοτήτων η εκλογική επιτροπή σε συνεδρίαση ανακηρύσσει 
τους υποψήφιους που υπέβαλαν κανονικά αίτηση και έχουν τα νό¬ 
μιμα προσόντα. 

Η σχετική με την ανακήρυξη απόφαση της Επιτροπής αναρτά- 
ται σε εμφανές σημείο του Επιμελητηρίου προκειμένου να λάβουν 
γνώση οι εκλογείς. Στην απόφαση αυτή αναγράφονται τα στοι¬ 
χεία των υποψηφίων κατά συνδυασμό και τμήματα, ήτοι ονομα¬ 
τεπώνυμο και όνομα πατρός και επάγγελμα, όπως κατά γράμμα 
είναι εγγεγραμμένοι στους εκλογικούς καταλόγους. 

3. Επί του καταλόγου των υποψηφίων μπορούν να υποβλη¬ 
θούν ενστάσεις μέσα σέ δύο (2) ημέρες από την ανάρτησή του την 
επομένη ημέρα ή εκλογική επιτροπή εκδικάζει τις ενστάσεις και 
συντάσσει τον οριστικό κατάλογο τον οποίον αναρτά σε εμφανές 
σημείο του Επιμελητηρίου. 


Άρθρο 8 

Εποπτεία εκλογής. 

1. Την εκλογή διευθύνει και εποπτεύει η εκλογική επιτροπή. 

2. Η εκλογική επιτροπή ευρίσκεται σε απαρτία όταν παρίστα- 
νται τα τέσσερα (4) μέλη της, οπωσδήποτε όμως απαιτείται η πα¬ 
ρουσία του Προέδρου της ή του αναπληρωτή του. 

3. Όταν μέλος της Επιτροπής απουσιάζει η κωλύεται παρί- 
σταται ο αναπληρωτής του. 

4. Σε περίπτωση έλλειψης απαρτίας της εκλογικής επιτροπής 

οι εκλογές διεξάγονται την ίδια μέρα και ώρα της επομένης εβδο¬ 
μάδας. ·, - 

5. Οι αποφάσεις των εκλογικών επιτροπών λαμβάνονται κατά 
πλειοψηφία και σε περίπτωση ισοψηφίας νικά η ψήφος τυ Πρέ- 
δρου. 

Άρθρο 9 


χώρο που διεξάγονται αυτές προσώπων που δεν σχετίζονται με 
την διεξαγωγή της εκλογής ή την συνήθη λειτουργία του κτιρίου. 
Επιτρέπεται όμως η παρουσία ενός εκπροσώπου από κάθε συν¬ 
δυασμό. 

Απαγορεύεται επίσης στους χώρους διενεργείας των εκλογών 
οποιαδήποτε τοιχοκόλληση που σχετίζεται με τις εκλογές εκτός 
από τις ανακοινώσεις της εκλογικής επιτροπής και των Δημο¬ 
σίων αρχών. 

Κατά την διάρκεια της εκλογής τηρείται κατάσταση, ιδιαίτερη 
για κάθε τμήμα, αριθμημένη και μονογραφημένη από την εκλο¬ 
γική επιτροπή, στην οποία αναγράφονται οι ψοφοφόροι που ψήφι¬ 
σαν. 

Η κατάσταση αυτή περιλαμβάνει ονοματεπώνυμο και πατρώ¬ 
νυμο του ψηφίσαντος, αύξοντα αριθμό, αριθμό μητρώου και 
αριθμό ταυτότητας. 

Για τις εκλογές χρησιμοποιείται ειδική σφραγίδα της εκλογι¬ 
κής επιτροπής. 

Οι εκλογείς προσέρχονται στην Επιτροπή, η οποία αφού πει- 
σθεί από τα προσκομιζόμενα στοιχεία για την ταυτότητά τους, 
επιτρέπει την ψηφοφορία. 

* Πριν από την ψηφοφορία οι εκλογείς υπογράφουν έντυπη δή¬ 
λωση ότι ασκούν μια φορά το εκλογικό τους δικαίωμά στο οικείο 
Επιμελητήριο. 

Κάθε ψηφοφόρος για να ψηφίσει, βάζει μέσα στο φάκελλο που 
είναι σφραγισμένος και υπογεγραμμένος από τον Πρόεδρο της 
εκλογικής επιτροπής το ψοφοδέλτιο της προτίμησής του, εκδη¬ 
λώνοντας την προτίμησή του μεταξύ των υπψηφίων που περιλαμ¬ 
βάνονται σ’ αυτό με ένα σταυρό προτίμησης. 

Η συμπλήρωση του σταυρού προτίμησης γίνεται προσωπικά 
από τον εκλογέα. Τούτον σε περίπτωση αδυναμίας, βοηθεί ο Πρό¬ 
εδρος ή μέλος της εκλογικής επιτροπής. Ο σταυρός προτίμησης 
σημειώνεται πριν ή μετά το όνομα του υποψηφίου με μολύβι διάρ¬ 
κειας μπλε ή μαύρου χρώματος. 

Ενδείξεις, διαγραφές, ή άλλα σημεία στο ψηφοδέλτιο το καθι¬ 
στούν άκυρο. 

Κανένας δεν μπορεί να έχει περισσότερες από μία ψήφους. 

Άρθρο 11 

Λήξη της ψηφοφορίας - Διαλογή των ψήφων. 


Προπαρασκευή των εκλογών. 

1. Την παραμονή της ημέρας των εκλογών, ο Πρόεδρος της 
εκλογικής επιτροπής φροντίζει για την προπαρασκευή των χώ¬ 
ρων της εκλογής. 

2. Η εκλογική επιτροπή την ημέρα των εκλογών προβαίνει 
στην τακτοποίηση των καλπών ως εξής: 

Τοποθετούνται σε τραπέζια τόσες κάλπες σε κάθε τμήμα όσες 
είναι απαραίτητες κατά την κρίση της εκλογικής επιτροπής. Σε 
κάθε κάλπη αναγράφεται ευανάγνωστα το Τμήμα για την απο¬ 
φυγή λαθών. Αφού τακτοποιηθούν οι κάλπες, όπως παραπάνω 
αναφέρεται, ανοίγονται κατά σειρά και εξετάζονται αν είναι κενές 
και κατόπιν κλείνονται και σφραγίζονται. Για την εξέταση των 
καλπών την σφράγισή τους και για το ότι βρέθηκαν κενές συντάσ- 
σεται πρακτικό που υπογράφεται από την εκλογική επιτροπή. 

.3. Η Διοικητική Επιτροπή κάθε Επιμελητηρίου οφείλει 
έγκαιρα να εφοδιάσει την εκλογική επιτροπή με το απαραίτητο 
για την διεξαγωγή των εκλογών υλικό (ειδική σφραγίδα της 
εκλογικής επιτροπής, φακέλλους, κάλπες, κ.λπ.). 

Άρθρο 10 

Έναρξη και διεξαγωγή ψηφοφορίας. 

Γ Κατά την συγκεκριμένη ημερομηνία και ώρα, που έχει ορισθεί 
από την εκλογική επιτροπή, κηρύσσεται από τον Πρόεδρό της η 
έναρξη της ψοφοφορίας. 

/ Κατά την ημέρα των εκλογών απαγορεύεται η παραμονή στο 


1. Την καθορισμένη για την λήξη της ψηφοφορίας ώρα, ο Πρό¬ 
εδρος της εκλογικής επιτροπής κηρύσσει την λήξη της ψηφοφο¬ 
ρίας. 

Εφόσον στους εκλογικούς χώρους υπάρχουν ψηφοφόροι, που 
περιμένουν να ψηφίσουν, ή σε περιπτώσεις ανωτέρας βίας η εκλο¬ 
γική επιτροπή με απόφασή της μπορεί να παρατείνει τον χρόνο 
λήξης της ψηφοφορίας. Μετά την λήξη της ψηφοφορίας, η εκλο¬ 
γική επιτροπή μονογράφει κατά σελίδα και κλείνει με πράξη της 
την κατάσταση αυτών που ψήφισαν, στην οποία γράφεται η ώρα 
λήξης της ψηφοφορίας. 

2. Για όλα τα παραπάνω και για το ότι διαπιστώθηκαν άθικτες 
και επαραβίαστες οι σφραγίδες των ψηφοδόχων, γίνεται σχετική 
μνεία στα πρακτικά.. 

3. Μετά το τέλος της ψηφοφορίας η εκλογική επιτροπή αρχίζει 
την διαλογή των ψοφοδελτίων, την καταμέτρηση των ψήφων και 
των σταυρών προτίμησης για κάθε τμήμα χωριστά. Πρώτα ανοί¬ 
γονται οι κάλπες κατά σειρά που είναι τοποθετημένες και καταμε¬ 
τρούνται οι σφραγισμένοι φάκελλοι που περιέχουν τα ψηφοδέλτια. 
Εάν σε μια κάλπη βρεθούν φάκελλοι περισσότεροι από εκείνους 
που ψήφισαν οι επιπλέον καταστρέφονται χωρίς να αποσφραγίζο¬ 
νται. Εάν όμως βρεθούν λιγότεροι απο εκείνους που ψήφισαν θε¬ 
ωρούνται έγκυροι οι ευρεθέντες. 

4. Μετά την καταμέτρηση και αρίθμηση των φακέλλων αρχί¬ 
ζει η αποσγράγιση αυτών, η διαλογή των ψηφοδελτίων και ή κα¬ 
ταμέτρηση των ψήφων και των σταυρών προτίμησης. Ο συνολι¬ 
κός αριθμός των οποίων για κάθε συνδυασμό και υποψήφιο κατα- 

γράφεται αριθμητικώς και ολογράφως σε τηρούμενο για τον 
σκοπό αυτό πρακτικό. 

5. Ο αριθμός των εκπροσώπων για το Δ.Σ. κάθε Επιμελητη¬ 
ρίου κατανέμεται μεταξύ των συνδυασμών ανάλογα με την εκλο¬ 
γική τους δύναμη καί την παρακάτω διαδικασία. 

6. Το σύνολο των εγκύρων ψηφοδελτίων κατά τμήμα διαιρεί¬ 
ται με τον αριθμό των εδρών του Τμήματος στο Δ.Σ. 

Το πηλίκον της διαίρεσης αυτής αποτελεί το εκλογικό μέτρο. 

Κάθε συνδυασμός καταλαμβάνει τόσες έδρες στο Δ.Σ. όσες φο¬ 
ρές χωράει το εκλογικό μέτρο στον αριθμό των έγκυρων ψοφο¬ 
δελτίων που έλαβε. Συνδυασμός που περιλαμβάνει υποψήφιους 
λιγότερους από τις έδρες που του ανήκουν, καταλαμβάνει τόσες 
έδρες όσοι είναι οι υποψήφιοί του. 

7. Οι έδρες για το Δ.Σ. που δεν έχουν διατεθεί με τις διατάξεις 
των προηγουμένων παραγράφων κατανέμονται ανά μία κατά 
σειρά μεγέθους των υπολοίπων τους στους συνδυσμούς εκείνους 
που έχουν καταλάβει τουλάχιστον μία (1) έδρα κατά την κατα¬ 
νομή που έγινε με τις διατάξεις της προηγουμένης παραγράφου, 
ή έχουν λάβει ψηφοδέλτια περισσότερα από το ήμισυ του εκλογι¬ 
κού μέτρου. 

Συνδυασμός που συγκέντρωσε την απόλυτη πλειοψηφία προη¬ 
γείται στην κατανομή των εδρών από τους άλλους συνδυασμούς, 
ανεξάρτητα από το μέγεθος των υπολοίπων του. 

8. Οι έδρες που μένουν αδιάθετες σύμφωνα με τις διατάξεις 
των προηγουμένων παραγράφων κατανέμονται ανά μια κάτα 
σειρά μεγέθους των υπολοίπων τους στους συνδυασμούς που τα 
υπόλοιπά τους δεν χρησιμοποιήθηκαν στις προηγούμενες κατα¬ 
νομές. 

Άρθρο 12 

Ενστάσεις. 

Ενστάσεις που υποβάλλονται σε κάθε εκλογική επιτροπή μέχρι 
τη λήξη της διαλογής και καταμέτρησης των ψήφων και την σύ¬ 
νταξη του πρακτικού διεξαγωγής των εκλογών, εκδικάζονται 
αμέσως από την ίδια την εκλογική επιτροπή, η απόφαση της 
οποίας καταχωρείται στα πρακτικά. 

Άρθρο 13 

Ανακήρυξη επιτυχόντων. 

Όταν τελειώσει η διαλογή των ψηφοδελτίων και η καταμέ¬ 
τρηση των ψήφων για κάθε τμήμα καί μετά την εκδίκαση των εν¬ 
στάσεων γίνεται η ανακήρυξη των επιτυχόντων, βάσει των απο¬ 
τελεσμάτων, με πράξη της εκλογικής επιτροπής. Σε περίπτωση 
ισοψηφίας μεταξύ δύο ή περισσοτέρων προσώπων ενεργείται κλή¬ 
ρωση από την εκλογική επιτροπή. 

Τα πρακτικά της εκλογής και τα λοιπά εκλογικά έγγραφα 
ασφαλίζονται μέσα σε σάκκο, παραλαμβάνονται από τον Πρόεδρο 
της εκλογικής επιτροπής, ο οποίος και τα διαβιβάζει στο αρμόδιο 
κατά τόπο Πρωτοδικείο. 

Άρθρο 14 _. _ 

Εκδίκαση ενστάσεων κατά του κύρους της εκλογής 

Οι διαφορές που αφορούν το κύρος των εκλογών για την ανά- , 
δειξη μελών του Δ.Σ. του Επιμελητηρίου, εκδικάζονται από το 
Διοικητικό Πρωτοδικείο. 

Η ένσταση υποβάλλεται μέσα σε τρεις (3) εργάσιμες ημέρες 
από 

την ανακήρυξη των επιτυχόντων από την εκλογική επιτροπή και 
ταυτόχρονα κοινοποιείται στο Επιμελητήριο. Το Διοικητικό 
Πρωτοδικείο εκδικάζει τις ενστάσεις σε σύντομη δικάσιμο, ώστε 
οι αποφάσεις του να εκδίδονται το αργότερο σε δέκα πέντε (15) 
ημέρες από την εκλογή. 

Σε . περίπτωση μη υποβολής ενστάσεων, το αποτέλεσμα των 
εκλογών οριστικοποιείται με την έκδοση απόφασης από το Μονο¬ 
μελές Πρωτοδικείο την επομένη της λήξης της προθεσμίας της 


παρ. 2 με την οποία κυρούνται οι εκλογές και ανακηρύσσονται οι 
επιτυχόντες. 

Άρθρο 15. 

Διάθεση εισπράξεων γραμματίων, 

Οι εισπράξεις των υπό της παρ. 1 του άρθρου 7 του παρόντος 
προβλεπομένων γραμματίων, περιέχονται ως έσοδο στο ταμείο 
του Επιμελητηρίου το οποίο θα καταβάλλει όλα γενικά τα έξοδα 
των εκλογών, την αποζημίωση των μελών και του γραμματέα 
της εκλογικής επιτροπής καθώς και την αποζημίωση των υπαλ¬ 
λήλων του Επιμελητηρίου και του Υπουργείου Εμπορίου που 
συμμετέχουν στις διαδικασίες για την σύνταξη των εκλογικών 
καταλόγων και στην προετοιμασία και διεξαγωγή των εκλογών. 
Το ύψος των άνω αποζημιώσεων καθορίζονται από τη Δ.Ε. του 
Επιμελητηρίου. , . 

Άρθρο 16. 

Εκλογή μελών Διοικητικής Επιτροπής 

1. Η Διοικητική επιτροπή εκλέγεται από τα αιρετά μέλη του 
Δ.Σ. κατά την πρώτη συνεδρίασή τους που συνέρχονται σύμφωνα 
με το άρθρο 3 παρ. 5 Ν. 2081/92 με τη φροντίδα της κατά το 
άρθρο 18 του παρόντοςς εφορευτικής επιτροπής. 

2. Στην πρώτη συνεδρίαση καθήκοντα προσωρινού Προέδρου 
ασκεί κατά σειρά ο σύμβουλος που είναι αρχαιότερος ως μέλος 
του Επιμελητηρίου και χρέη Γραμματέα εκτελεί ο νεώτερος, ως 
μέλος του Επιμελητηρίου Σύμβουλος. 

3. Το προσωρινό Προεδρείο προβαίνει αμέσως στην εκλογή 
της εφορευτικής επιτροπής που θα διενεργήσει την εκλογή των 
μελών της Δ.Ε. 

Άρθρο 17. 

Εφορευτική Επιτροπή. 

1. Οι Σύμβουλοι που επιθυμούν να εκλεγούν ως μέλη της εφο¬ 
ρευτικής επιτροπής υποβάλλουν αίτηση στο προσωρινό Προε¬ 
δρείο. 

2. Η Εφορευτική Επιτροπή είναι τριμελής εκλέγεται από το 
Διοικητικό Συμβούλιο, με αναπληρωτές ισαρίθμους των μελών 
της. δια μυστικής ψηφοφορίας. 

3. Τα μέλη της Εφορευτικής Επιτροπής δεν μπορούν να είναι 
υποψήφιοι για την Διοικητική Επιτροπή. 

4. Τα μέλη της Εφορευτικής Επιτροπής εκλέγουν μεταξύ τους 
τον Πρόεδρό της. 

Άρθρο 18 

Υποψηφιότητες και ψηφοδέλτια. 

1. Ο Προεδρεύων του Διοικητικού Συμβουλίου παραδίδει τα 
στοιχεία των υποψηφιοτήτων που έχουν υποβληθεί στην Εφορευ¬ 
τική Επιτροπή. 

2. '·Με την φροντίδα της Εφορευτικής Επιτροπής συντάσσεται 

για κάθε θέση - αξίωμα της Διοικητικής Επιτροπής ενιαίο ψηφο¬ 
δέλτιο, με αλφαβητική σειρά, των υποψηφίων. ; 

Άρθρο 19. ’ 

Ψηφοφορία. - ι ! ■ 

1. Οι εκλογείς σημειώνουν την προτίμησή τους με ένα μόνο 

σταυρό πριν ή μετά από το όνομα του υποψηφίου με μολύβι διάρ¬ 
κειας, χρώματος μαύρου ή μπλέ. I 

2. Ενδείξεις, διαγραφές ή άλλα σημεία στο ψηφοδέλτιο το κα¬ 
θιστούν άκυρο. 

Άρθρο 20 

Διαλογή ψηφοδελτίων. 

1. Η διαλογή των ψηφοδελτίων και η ανακήρυξη των επιτυχό- 
ντων γίνεται από την Εφορευτική Επιτροπή και συντάσσεται σχε¬ 
τικό πρακτικό που υπογράφεται από τα μέλη της Εφορευτικής 
Επιτροπής και από τον προσωρινό Πρόεδρο και Γραμματέα της 
πρώτης συνεδρίασης των αιρετών μελών του Διοικητικού Συμ¬ 
βουλίου. 

Άρθρο 21 

Εκλογική διαδικασία. - Ανακήρυξη επιτυχόντων. 

1. Η εκλογή της Διοικητικής Επιτροπής γίνεται αυτοπροσώ¬ 
πως και δια μυστικής δια ψηφοδελτίων ψηφοφορίας. 

Αρχικά εκλέγεται ο Πρόεδρος με απόλυτη πλειοψηφία του συνό¬ 
λου των μελών του Διοικητικού Συμβουλίου. Εάν δεν υπάρξει 
απόλυτη πλειοψηφία επαναλαμβάνεται η ψηφοφορία εντός 8 ημε¬ 
ρών με υποψηφίους τους δύο που πλειοψήφισαν κατά την πρώτη 
εκλογή. Εάν δεν προκύψει και πάλι απόλυτη πλειοψηφία η 
εκλογή επαναλαμβάνεται οπότε αρκεί η σχετική πλειοψηφία των 
παρόντων κατά την συνεδρίαση μελών. 

Μετά την εκλογή του Προέδρου ακολουθεί η εκλογή των λοι¬ 
πών μελών της Διοικητικής Επιτροπής ξεχωριστά για καθένα και 
ταυτόχρονα για όλους και απαιτείται δια την εκλογή του καθενός 
απόλυτη πλειοψηφία του συνολικού αριθμού των μελών του Διοι¬ 
κητικού Συμβουλίου. Εάν δεν προκύψει απόλυτη πλειοψηφία για 
ορισμένα μέλη, η εκλογή επαναλαμβάνεται αμέσως μεταξύ των 
δύο. που πλειοψήφισαν οπότε εκλέγεται ο πλειοψηφίσας σύμβου¬ 
λος. 

2. Σε περίπτωση ισοψηφίας διενεργείται κλήρωση μεταξύ αυ¬ 
τών που έλαβαν τον ίδιο αριθμό ψήφων. 

Κατά την επαναληπτική εκλογή δεν επιτρέπεται υποβολή νέας 
υποψηφιότητας. 

3. Οι υποψηφιότητες υποβάλλονται με έγγραφη δήλωση στον 
προεδρεύοντα του Διοικητικού Συμβουλίου πριν από την έναρξη 
της ψηφοφορίας. 

4. Ο Προεδρεύων και ο Γραμματέας δεν πρέπει να είναι υπο¬ 
ψήφιοι για αξίωμα της Διοικητικής Επιτροπής. 

Άρθρο 22. 

Θητεία Διοικητικής Επιτροπής. 

1. Η θητεία των μελών της Διοικητικής Επιτροπής συμπίπτει 
με την θητεία του Διοικητικού Συμβουλίου. 

Η Διοικητική Επιτροπή και μετά τη λήξη τής θητείας της εξα¬ 
κολουθεί να ασκεί τα υπηρεσιακά της καθήκοντα μέχρι την 
εκλογή και συγκρότηση της νέας Διοικητικής Επιτροπής. 

2. Η νέα Διοικητική Επιτροπή συνέρχεται με πρόσκληση του 
προέδρου της εντός 15 ημερών από την εκλογή της, και παρα- 
λαμβάνει από την απερχομένη διοίκηση, αφού συνταχθεί σχετικό 
πρωτόκολλο. 

Άρθρο 23. 

Τμήματα. 

1. Εντός 15 ημερών από της εκλογής της Διοικητικής Επιτρο¬ 
πής και με πρόσκληση του Προέδρου της συνέρχονται τα Τμή¬ 
ματα και εκλέγουν μεταξύ των μελών αυτών τον Πρόεδρο. Η 
εκλογή του Προέδρου διεξάγεται σύμφωνα με τις διατάξεις περί 
εκλογής της διοικητικής Επιτροπής που εφαρμόζονται ανάλογα. 

Άρθρο 24 

Κωλύματα συμμετοχής εις την Διοικητική 
Επιτροπή και τα Τμήματα. 

Δεν δύναται να μετέχουν ταυτόχρονα ως μέλη της Διοικητικής 
Επιτροπής και ως Πρόεδροι των Τμημάτων του Επιμελητηρίου 
συγγενείς εξ αίματος ή εξ αγχιστείας μέχρι του 3ου βαθμού, 
ομόρρυθμοι εταίροι της αυτής εταιρείας ως και περισσότεροι του 
ενός εκπρόσωποι της αυτής Ανωνύμου Εταιρείας ή Εταιρείας Πε¬ 
ριυβρισμένης Ευθύνης. 


Άρθρο 25.. 

Καταργούμενες - Μεταβατικές Διατάξεις. 

1. Από την δημοσίευση του παρόντος, κάθε άλλη αντίθετη διά¬ 
ταξη καταργείται. 

2. Κατά την πρώτη εφαρμογή του παρόντος ορίζεται ότι: 
α) Η προβλεπόμενη από τις διατάξεις του άρθρου 2 εκλογική 

επιτροπή συγκροτείται τρεις (3) τουλάχιστον μήνες προ της λή¬ 
ξης της προθεσμίας για την διεξαγωγή των εκλογών. 

β) Στους εκλογικούς καταλόγους καταχωρούνται εκείνα τα 
μέλη που έχουν εξοφλήσει τις οικονομικές τους υποχρεώσεις για 
το έτος 1991, και έχουν διακανονίσει αυτές των προηγουμένων 
ετών, τρεις (3) τουλάχιστον μήνες πριν από τις εκλογές. 

γ) Οι προθεσμίες για τον ορισμό των εκπροσώπων, σύμφωνα 
με τις διατάξεις του άρθρου 3 παρ. 4 του παρόντος, ορίζονται σε 
δύο (2) μήνες και τριάντα (30) ημέρες αντίστοιχα. 

3. Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υφυπουργό Εμπορίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 24 Νοεμβρίου 1992 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΕΜΠΟΡΙΟΥ 

ΒΑΣ. ΜΑΝΤΖΩΡΗΣ 

-+- 

Α ΠΟΦΑΣΕΙ Σ 

(4) 

Αύξηση του ανώτατου ορίου χρηματοδότησης βιοτεχνικών επι¬ 
χειρήσεων εγκαταστημένων στη ζώνη Λαυρεωτικής από το 
«ειδικό κεφάλαιο» της απόφ. Ν.Ε. 197/11/78. 

(Συνεδρίαση 511/29.10.92, θέμα 12) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Έχοντας υπόψη: 

α) Την απόφ. Ν.Ε. 197/78 «περί ειδικών μέτρων χρηματοδο- 
τήσεως της βιοτεχνίας», όπως ισχύει, 
β) Την ΠΔ/ΤΕ 1990/91. 

γ) Το υπ’ αριθ. 63876 Β/808/7.10.92 έγγραφο του Υπουρ¬ 
γείου Εθνικής Οικονομίας, το οποίο εισηγείται την αύξηση του 
ανωτάτου ορίου χρηματοδότησης των βιοτεχνικών επιχειρήσεων 
περιοχής Λαυρίου από δρχ. 130 εκατ. σε δρχ. 200 εκατ. 

δ) Την ΠΔ/ΤΕ 2138/20.10.92 που αφορά στη σταδιακή μεί¬ 
ωση του ποσοστού των δεσμεύσεων επί των νέων καταθέσεων για 
τη χρηματοδότηση της βιοτεχνίας από το «ειδικό κεφάλαιο» και, 
ε) Τη σκοπιμότητα τόνωσης της οικονομικής δραστηριότητας 
στην ευρύτερη περιοχή της Λαυρεωτικής, αποφάσισε: 

Να καθορίσει σε διακόσια εκατομμύρια (δρχ. 200.000.000) 
δραχμές το ανώτατο όριο συνολικής χρηματοδότησης από το .ει¬ 
δικό κεφάλαιο της απόφ. ΝΕ 197/78 των βιοτεχνικών επιχειρή¬ 
σεων που λειτουργούν ή θα λειτουργήσουν στη ζώνη Λαυρεωτι¬ 
κής, όπως αυτή καθορίσθηκε με την 37349/5.11.91 κοινή από¬ 
φαση των Υπουργών Εθνικής Οικονομίας, Περιβάλλοντος, Χω¬ 
ροταξίας και Δημοσίων Έργων και Εσωτερικών. 

Η απόφαση αυτή να δημοσιευθεί στην Εφημερίδα της Κυβερνή- 


σεως. 

Ο Πρόεδρος 

Ο Γραμματέας 

Τα Μέλη 


• Ακριβές αντίγραφο 

Αθήνα, 23 Νοεμβρίου 1992 

Ο Γραμματέας 

Π. ΚΥΡΙΑΚΟΠΟΥΛΟΣ 

■ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υηηρεοίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΕΕΧ 

22.3211 ΥΡΕΤ ΘΚ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Ία 

το Τεύχος Α' 

Δρχ. 

13.000 

β) 

» 

» 

» 

Β' . 

» 

23.000 

Υ) 

» 

» 

» 

Γ 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

Ο 

» 

» 

» 

Α.Ε. & Ε.Π.Ε. 

» 

50.000 

ια) 1 

Για 

όλα 

τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















